《得张子家书》
明代·高叔嗣

晚日照余晴，荒亭暗复明。
归云度深树，飞雨过高城。
蹇劣惭当代，栖迟笑此生。
空持一书札，长叹故人情。

作者简介：（1502—1538）明河南祥符人，字子业。号苏门山人。嘉靖二年进士。授工部主事，改吏部。历稽勋郎中。出为山西左参政，断疑狱，人称为神。迁湖广按察使。卒官。少受知李梦阳，与马理、王道切磋文艺。有《苏门集》。